Štev: 339 – ŠK/2020

Datum: 25.5.2020

Društvo Slovenskih avdiovizualnih igralcev

Kersnikova 12

1000 Ljubljana

**Zadeva: Teden slepih in slabovidnih – Preberi mi pravljico.**

Spoštovani,

V tednu slepih in slabovidnih, ki ga obeležujemo v 1. tednu junija, želimo na zvezi društev slepih in slabovidnih Slovenije, javnost čim bolj celostno informirati o tem, da slepi in slabovidni so med nami in da so v prvi vrsti: otroci, mladostniki, zaposleni, umetniki, iskalci zaposlitve, starši, upokojenci, babice in dedki… Skratka ljudje z enakimi potrebami, željami in strahovi kot vsi ostali, a z dodatnimi izzivi, ki jih življenje vsakodnevno postavlja prednje. Z mnogimi od njih se slepi in slabovidni v vsakdanjem življenju uspešno soočajo in jih premagujejo z veliko mero samostojnosti v katero vlagajo mnogo energije in dela. Nekateri izzivi pa so rešljivi samo s pomočjo drugih ljudi.

Zaradi preventivnih ukrepov v zvezi s preprečevanjem širjenja koronavirusa, smo letos večino aktivnosti v tednu slepih in slabovidnih preselili na splet. Ena od načrtovanih aktivnosti je tudi: **Preberi mi pravljico**. Slepe in slabovidne otroke smo že prosili naj nam sporočijo naslove pravljic, ki bi jih želeli slišati. Zdaj pa prosimo vaše člane, če bi bili te pravljice otrokom pripravljeni prebrati, se ob tem posneti in nam poslati svoj posnetek. Vsak dan v tednu slepih in slabovidnih ob 19. uri, bomo na našem youtube kanalu objavili posnetek ene pravljice.

Prosimo vas, da nam svojo odločitev glede sodelovanja čim prej, a najkasneje do srede 27.5.2020, sporočite na e-naslov: brigita.kosi@zveza-slepih.si ali na telefon: 01 4700 218.

Z lepimi pozdravi,

|  |
| --- |
|  |

Pripravil:

Brigita Kosi

Tajnik ZDSSS Predsednik ZDSSS

Štefan Kušar Matej Žnuderl